Marina Mahathir

Datin Paduka **Marina binti Mahathir** (lahir 11 Mei 1957) ialah seorang aktivis sosial Malaysia dan anak kepada bekas Perdana Menteri Malaysia, Mahathir Mohamad. Beliau ialah Presiden Majlis AIDS Malaysia hingga 2005.

Beliau dikenali di peringkat antarabangsa atas penglibatannya dalam advokasi hak wanita dan kesedaran HIV/AIDS. Marina mendapat gelaran Datin Paduka apabila beliau menerima anugerah Datuk Paduka Mahkota Selangor daripada Sultan Selangor pada bulan Mac 1997.

Pada 5 Oktober 2010, Pertubuhan Bangsa-bangsa Bersatu (PBB) menganugerahi gelaran "Tokoh Sepanjang Tahun 2010" kepada beliau atas kegigihannya memperjuangkan hak kaum wanita, dan sentiasa lantang dalam kempennya berkaitan kesedaran terhadap HIV dan AIDS.

## Kehidupan

Beliau membesar di Alor Star, Kedah dan berkelulusan dari Universiti Sussex, Britain.

Marina merupakan anak sulung kepada pasangan Perdana Menteri Malaysia yang Ke-4 dan Ke-7, Mahathir Mohamad dan Siti Hasmah Mohd Ali. Adiknya, Mokhzani Mahathir, ialah seorang ahli perniagaan, dan juga merupakan bekas ahli UMNO cawangan Sungai Layar. Adiknya, Mukhriz Mahathir, ialah bekas Ahli Parlimen Jerlun dan dilantik semula sebagai Menteri Besar Kedah pada 11 Mei 2018 hingga tahun 2020. Terdahulu, Mukhriz meletakkan jawatan sebagai Menteri Besar Kedah pada tahun 2016.

Marina pernah berkahwin dengan lelaki Perancis dan mendapat anak perempuan sulung, Ineza, yang kini belajar di Universiti Melbourne. Setelah berkenalan pada 1993, Marina berkahwin dengan Tara Sosrowardoyo, seorang jurufoto profesional pada 7 Jun 1998 dan mendapat dua anak. Anak lelaki, Haga Tara belajar di Jakarta manakala anak bongsu perempuannya, Sharistal Maryada Sosrowardoyo di Tahun Satu, Kuala Lumpur.

Beliau mempunyai syarikat penerbitan, Mosaique (bahasa Perancis) yang antara lain menerbitkan buku-buku meja kopi, kraf tangan dan buku ensiklopedia Malaysia.

Pada bulan Januari 2015, Marina mendakwa beliau telah dilarang dari memasuki sebuah universiti awam bagi memenuhi sebuah jemputan untuk menghadiri acara di situ. Menurut Marina menerusi akaun Facebooknya, ini merupakan kali kelima beliau dihalang dari memasuki universiti awam. Beliau telah diberitahu oleh penganjur program bahawa pihak universiti tidak membenarkannya masuk serta pendekatan yang sama turut diambil institusi-institusi pengajian tinggi awam yang lain. Namun begitu, beliau mengalu-alukan pelajar dari pihak universiti yang membuat larangan terhadapnya itu, untuk duduk berbual dengannya pada bila-bila masa.

## Sumbangan

### Pembela mangsa HIV/ AIDS
Beliau merupakan bekas Presiden Majlis AIDS Malaysia - sebuah badan payung 40 buah NGO yang membantu mangsa HIV / AIDS di Malaysia - peranan yang dipegangnya selama 12 tahun dari 1993 hingga 2005. Pada tahun 1997, Marina berkata seramai 46 bayi dijangkiti virus HIV yang membawa penyakit AIDS sejak virus itu dikesan buat pertama kali di Malaysia pada 1986. Beliau mencadangkan kerajaan menyediakan rawatan anti-viral secara percuma untuk rakyat Malaysia yang mengidap HIV. Jarum suntikan dan kondom diberi kepada penagih dadah mulai Januari 2005 agar mencegah mereka daripada HIV/AIDS (ODHA).Ubat generik melibatkan rundingan antara Pertubuhan Perdagangan Dunia (WTO) dengan Kementerian Perdagangan Antarabangsa dan Industri.

### Menentang keganasan terhadap wanita
Beliau kini merupakan ahli Lembaga Sisters in Islam (SIS), kumpulan yang berjuang untuk keadilan dan kesaksamaan bagi wanita Islam.

Sebagai blogger, pandangan beliau dikemukakan disiarkan setiap dua minggu, Musings, The Star; menghasilkan program TV untuk wanita muda, menulis dan bercakap secara berkala terhadap isu-isu wanita, terutamanya berkaitan dengan Islam, gender dan HIV / AIDS.

Beliau dan Zainah Anwar merupakan satu-satunya rakyat Malaysia dalam "100 Suara Wanita", senarai 100 orang yang paling memberi inspirasi untuk memperbaiki kehidupan kanak-kanak perempuan dan wanita di seluruh dunia oleh 'Women Deliver' yang berpusat di New York.

Beliau melancarkan kempen “Lelaki Menentang Keganasan” - satu pergerakan global di mana ramai lelaki di seluruh dunia membuat perjanjian untuk tidak melakukan, memaafkan atau berdiam diri mengenai keganasan terhadap wanita dan gadis. Dalam persidangan mengenai agama, kepercayaan dan hak wanita di Atlanta, Amerika Syarikat , beliau kagum mendengar tentang usaha pemimpin Islam dan Kristian di beberapa negara di Afrika untuk memerangi keganasan terhadap wanita. Di Senegal,imam bekerja dengan pertubuhan Tostan berjaya memujuk lebih 4,000 kampung menghentikan tradisi menyunat wanita yang mengakibatkan banyak masalah kesihatan termasuk HIV dan kematian. Rekod polis dari 1994-2011 terdapat 3000 laporan keganasan rumah tangga di Malaysia.Keganasan terhadap wanita boleh berlaku kepada sesiapa sahaja tanpa mengira umur dan bangsa.

## Anugerah
Pada 25 Oktober 2010, Pertubuhan Bangsa-bangsa Bersatu (PBB) menganugerahi gelaran 'Tokoh Sepanjang Tahun 2010' kepada Marina terhadap kegigihannya memperjuangkan hak kaum wanita, dan sentiasa lantang dalam kempennya berkaitan kesedaran terhadap HIV dan AIDS. Residen Perwakilan bagi Program Pembangunan Pertubuhan Bangsa-bangsa Bersatu (UNDP) dan Penyelaras Residen PBB di Malaysia, Kamal Malhotra berkata Marina menulis banyak artikel yang berkaitan dengan prinsip, kesamaan gender, wanita, Undang-undang Syariah, kepelbagaian kebudayaan, diskriminasi terhadap wanita Islam serta lain-lain isu yang berkaitan, dan membentangkannya di persidangan-persidangan peringkat nasional mahupun antarabangsa.

## Penulisan
# 50 days : rantings ,ZI Publications Sdn. Bhd, 2009.	 
# Hidden voices : true Malaysian experience of AIDS , bersama Wan Zawawi Ibrahim,,Malaysian Aids Councils, 1999.	 
# Suara-Suara terpendam : pengalaman sebenar AIDS di Malaysia ,Suntingan bersama oleh Marina Mahathir dan Zawawi Ibrahim ,Majlis AIDS Malaysia, 1999.	 
# In liberal doses , Star Publications, 1997.	 
# Eyes : a photographic journey through the Association of Southeast Asian Nations. ,Eyes on Asian, 1993.
#Telling It Straight, EDM Pte Ltd,2012
#The Apple and The Tree, 2021.

## Kehidupan peribadi
Pada 7 Jun 1998 Marina berkahwin dengan Tara Sosrowardoyo, jurugambar terkenal Indonesia. Pasangan ini dikurniakan dua anak.

## Filemografi
* *[[M for Malaysia]]* (2019) - sebagai penerbit eksekutif

## Rujukan

## Pautan luar

* Rantings by MM - blog peribadi
* The Star Online: Penulis ruang